b"\n_START_ARTICLE_\nDavid Garc\xc3\xada Zubiria\n_START_SECTION_\nCarrera de club\n_START_PARAGRAPH_\nGarc\xc3\xada va fitxar pel planter del CA Osasuna el 2003, als nou anys. Va debutar la temporada 2011\xe2\x80\x9312 amb el CA Osasuna B a Segona Divisi\xc3\xb3 B, tot i que va jugar m\xc3\xa9s regularment amb l'equip juvenil._NEWLINE_L'estiu de 2014, Garc\xc3\xada fou convocat per a fer la pretemporada amb el primer equip de Jan Urban, i va marcar el darrer gol en una vict\xc3\xb2ria per 4 a 0 contra el Brentford. Va jugar el seu primer partit com a professional el 30 d'agost, jugant com a titular en un empat 1\xe2\x80\x931 a fora contra el Real Zaragoza a la Segona Divisi\xc3\xb3._NEWLINE_El 26 de gener de 2015, Garc\xc3\xada va ampliar el seu contracte amb el club fins al 2019. Va marcar el seu primer gol com a professional el 31 de maig, quan va fer el segon d'una vict\xc3\xb2ria per 2\xe2\x80\x930 a casa contra el Recreativo de Huelva; el 7 de juny, a la darrera jornada de la temporada 2014-15 i amb l'equip necessitant un punt per a evitar el descens per segon any consecutiu va marcar al minut 78 en un eventual empat 2 a 2 contra el CE Sabadell FC._NEWLINE_El 19 d'agost de 2016 Garc\xc3\xada va debutar a La Liga jugant com a titular en un empat 1 a 1 contra el M\xc3\xa1laga CF."